Ontvoerde kind se lyk gevind - Radio Laeveld 100.5FM Nelspruit
Written by RL Admin on July 30, 2018
Noluthando Masango, wat tydens ‘n tradisionele seremonie in Mpumalanga ontvoer is, se lyk is in ‘n vlak graf gevind. Dit volg nadat haar gesin die ontvoerders se spertyd – om ‘n 5000 rand losprys vir haar vrylating te betaal – gemis het.
Die sesjarige het Saterdag verdwyn terwyl hulle ‘n tradisionele seremonie bygewoon het. Masango se ouma, Leah Masango, het aan African News Agency gesê dat haar familie ‘n oproep en sms’e ontvang het tussen Maandag en Donderdag. Dit was oor die losprys.
Hulle kon nie betyds die geld bymekaar maak nie maar het die polisie in kennis gestel. Brigadier Leonard Hlathi, polisiewoordvoerder, het die voorval bevestig. Hy het gesê dit lyk asof Noluthando verwurg en moontlik verkrag is.
Tagged as moord mpumalanga Witbank
Ontmoet NHS se krieket-afrigter
Hulde gebring aan wildbewaarder wat doodgeskiet is